ประจำเดือนมาเร็วปกติรอบ 26 วัน แต่ธันวาคมมารอบ 21 วัน เริ่มเป็นประจำเดือยวันแรกวันที่ 29 ธ.ค. 65 จนถึงวันที่ 3 ม.ค. 66 ประจำเดือนยังไม่หยุด และตลอดการเป็นประจำเดือน เลือดมีสีน้ำตาลดำค่ะ ปริมาณที่เลือดออกถือว่าไม่มากไม่น้อย ไม่เท่าที่ออกทุกเดือน ไม่ทราบว่าต้องไปพบแพทย์มั๊ยเพิ่มเติม วันที่ 21 ธ.ค. 65 ตรวจภายในไปแต่ผลยังไม่ออกค่ะ ไม่ทราบเกี่ยวกับการที่เราตรวจภายในมั๊ยคะ
สวัสดีค่ะ หากนับระยะห่างระหว่างรอบประจำเดือนได้ 21 วัน ก็ยังไม่ได้ถือว่าผิดปกติอะไรค่ะส่วนการที่ประจำเดือนมาวันที่ 29 ธ.ค. จนถึงวันที่ 3 ม.ค. เท่ากับมานาน 5 วัน ก็ถือว่ายังเป็นปกติดีค่ะสำหรับปริมาณเลือด หากไม่ได้มากไป ไม่ได้น้อยไป ก็ไม่ได้ผิดปกติอะไร ส่วนการที่เลือดมีสีน้ำตาล ก็ไม่ได้ผิดปกติเช่นกัน ทั้งนี้ หากเลือดมีปริมาณออกน้อย ก็มักจะกลายเป็นสีน้ำตาลได้ค่ะสำหรับการที่เลือดออกน้อยกว่าปกติที่เคยเป็น อาจเกิดจากการที่มีระยห่างของรอบเดือนสั้นกว่าปกติเดิม หรือมีปัจจัยอื่นๆ ร่วม เช่น มีความเครียด ทำงานหนัก ออกกำลังกายมากไป มีน้ำหนักลด เป็นต้นจากลักษณะประจำเดือนที่เป็นอยู่ ยังไม่ได้ถือว่าผิดปกติจนต้องรีบไปพบแพทย์ แนะนำควรสังเกตเลือดประจำเดือนในรอบต่อๆ ไปก่อนค่ะ หากมีระยะห่างระหว่างรอบเดือนสั้นกว่า 21 วัน หรือเลือดมีปริมาณที่น้อยมาก ออกแค่ 1-2 วันแล้วหายไป ก็จะถือว่าผิดปกติ และควรไปพบแพทย์เพื่อหาสาเหตุต่อไปค่ะ